CELEX: 62012CN0013
Language: sk
Date: 2012-01-10 00:00:00
Title: Vec C-13/12 P: Odvolanie podané 10. januára 2012 : Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) proti rozsudku Všeobecného súdu (druhá komora) z  25. októbra 2011 vo veci T-190/08, Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF)/Rada Európskej únie

3.3.2012   
            
            
               SK
            
            
               Úradný vestník Európskej únie
            
            
               C 65/10
            
         Odvolanie podané 10. januára 2012: Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) proti rozsudku Všeobecného súdu (druhá komora) z 25. októbra 2011 vo veci T-190/08, Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF)/Rada Európskej únie
   (Vec C-13/12 P)
   2012/C 65/19
   Jazyk konania: angličtina
   
      Účastníci konania
   
   
      Odvolateľky: Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) (v zastúpení: P. Vander Schueren, advokát, N. Mizulin, solicitor)
   
      Ďalší účastníci konania: Rada Európskej únie, Európska komisia
   
      Návrhy odvolateliek:
   
   Odvolateľky navrhujú aby Súdny dvor:
   
               —
            
            
               vyhlásil žalobu za dôvodnú a zrušil napadnutý rozsudok v celom rozsahu vrátane trov konania,
            
         
               —
            
            
               vydal konečný rozsudok v danej veci podľa článku 61 Štatútu Súdneho dvora a zrušil sporné nariadenie (1) v rozsahu, v akom sa týka odvolateliek, a
            
         
               —
            
            
               zaviazal Radu na náhradu trov konania, ktoré vznikli odvolateľkám tak v prvostupňovom konaní ako aj v tomto konaní.
            
         
      Odvolacie dôvody a hlavné tvrdenia
   
   Odvolateľky na podporu svojho odvolania pre Súdnym dvorom uvádzajú nasledujúce tvrdenia:
   
                
            
            
               Odvolateľky tvrdia, že Všeobecný súd i) skreslil význam relevantných dôkazov a v žiadnom prípade primerane neuviedol dôvody týkajúce sa tvorby vývoznej ceny pri použití predpokladaného rozpätia zisku.
            
         
                
            
            
               Odvolateľky rovnako tvrdia, že Všeobecný súd vychádzal z ii) nesprávneho právneho posúdenia pri zistení, že Dohoda o stabilizácii a pridružení uzatvorená medzi EÚ a FYROM vytvára priestor pre zákonnú diskrimináciu voči odvolateľkám; iii) nesprávneho právneho posúdenia pri posúdení povinností vyplývajúcich z článku 6 ods. 7 a z článku 8 ods. 4 základného antidumpingového nariadenia (2) a pri posúdení zásady práva na obhajobu; iv) nesprávneho posúdenia dôležitosti procesných záruk a príslušných povinností inštitúcií v kontexte správnych konaní v prípadoch antidumpingu a v) skreslil zmysel skutočností týkajúcich sa záväzku, ktorý ponúkli odvolateľky ako aj iný výrobca, pričom tak v tomto prípade prišiel k nesprávnemu názoru a tým ovplyvnil platnosť napadnutého rozhodnutia.
            
         
                
            
            
               Nakoniec odvolateľky tvrdia, že Všeobecný súd vi) nesprávne vyložil článok 3 ods. 6 základného nariadenia a metodiku pri určovaní hmotnej ujmy, ktorú utrpel priemysel Únie v antidumpingových prípadoch; vii) nesprávne vyložil príčinný vzťah v zmysle článku 3 ods. 5 základného nariadenia a viii) nesprávne posúdil povinnosť, ktorá vyplýva inštitúciám o uvedení dôvodov v rozsahu, v akom sa týkajú ujmy v antidumpingových prípadoch.
            
         
      (1)  Nariadenie Rady (ES) č. 172/2008 z 25. februára 2008, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz ferosilícia s pôvodom v Čínskej ľudovej republike, Egypte, Kazachstane, Bývalej juhoslovanskej republike Macedónsko a Rusku (Ú. v. EÚ L 55, s. 6).
   
      (2)  Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. ES L 56, s. 1; Mim. vyd. 11/010, s. 45).